कतरी नदी तट पर हुआ युवा व्यवसायी का अंतिम संस्कार
कतरास | कतरासके युवा व्यवसायी विकास राजगढ़िया का मटकुरिया के पास सड़क दुर्घटना में हुई मौत से कतरास शहर के कपड़ापट्टी स्थित आवास में मातमी सन्नाटा पसरा रहा। घटना के बाद से ही परिजनों का रो-रोकर बुरा हाल है। पोस्टमार्टम के बाद विकास का शव कतरास स्थित आवास पहुंचा। शव के इंतजार में वहां काफी संख्या में लोग जमा थे। परिजनों के चित्कार से माहौल गमगीन हो रहा था। मौके पर जुटे लोगों ने कहा विकास का व्यवहार अच्छा था। कतरास स्थित आवास से शव यात्रा निकाली गई। मृतक का अंतिम संस्कार कतरी नदी तट पर किया गया। शव यात्रा में रामअवतार खेमका, शंकर लाल राजगढ़िया, अनिल अग्रवाल, सुनील चौधरी, सुरेश शर्मा, मनोज अग्रवाल, विजय गुप्ता थे।
13वर्ष पूर्व बाल-बाल बचा था विकास | विकास13 वर्ष पूर्व रेल यात्रा के दौरान बाल-बाल बच गया था। वह रांची से मोर्य एक्सप्रेस से कतरासगढ़ स्टेशन रहा था। इस दौरान कतरासगढ़ रेलवे स्टेशन में वह उतरने के दौरान ट्रेन से गिर गया था। जिससे वह पटरी के नीचे चला गया था, लेकिन ऊपर वाले की कृपा से वह बाल-बाल बच गया।
hin_Deva hin_Deva hin_Deva